Document ID: 31984R0135

*****
ΚΑΝΟΝΙΣΜΟΣ (ΕΟΚ) αριθ. 135/84 ΤΗΣ ΕΠΙΤΡΟΠΗΣ
της 19ης Ιανουαρίου 1984
για την όγδοη τροποποίηση του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιόλαδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8,
Εκτιμώντας:
ότι ο κανονισμός (ΕΟΚ) αριθ. 3172/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2551/83 (4), προβλέπει ότι, για να επιτραπεί ο έλεγχος της ποιότητας των ελαίων που συσκευάζονται από τις εγκεκριμένες επιχειρήσεις σε κάθε όξινο έλαιο εξευγενισμού που προέρχεται από ελαιόλαδο ή από πυρηνέλαιο που έχει παραχθεί στην Κοινοτητα, προστίθεται καθορισμένη ποσότητα ορισμένων άλλων ελαίων εκτός από το ελαιόλαδο· ότι, για να αντιμετωπιστούν ορισμένες δυσκολίες για τη χρησιμοποίηση της χοληστερόλης, πρέπει να προσδιοριστεί ο τύπος της ουσίας που πρέπει να χρησιμοποιηθεί·
ότι σε ορισμένα κράτη μέλη το μεγαλύτερο μέρος των υποπροϊόντων εξευγενισμού του ελαιόλαδου ή του πυρηνέλαιου προορίζεται απευθείας και ως έχει στην παραγωγή σαπουνιών· ότι, συνεπώς, πρέπει να προβλεφθεί ότι τα κράτη μέλη μπορούν να εξαιρέσουν, υπό ορισμένες συνθήκες, αυτά τα υποπροϊόντα από την ανάμειξη με τα προϊόντα που αναφέρονται στο άρθρο 12β του εν λόγω κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 12β του κανονισμού (ΕΟΚ) αριθ. 3172/80 τροποποιείται ως εξής:
1. Η παράγραφος 1 έκτη περίπτωση αντικαθίσταται από το ακόλουθο κείμενο:
«- χοληστερόλη σε ποσοστό 0,2 %. Αυτό το ποσοστό πρέπει να επιτευχθεί από χοληστερόλη που δεν περιέχει τοξικές ακαθαρσίες για την ανθρώπινη διατροφή.
2. Προστίθεται η ακόλουθη παράγραφος 3:
«3. Τα κράτη μέλη μπορούν να εξαιρέσουν τα υποπροϊόντα εξευγενισμού που λαμβάνονται από ελαιόλαδο ή από πυρηνέλαιο, που προορίζονται, ως έχουν, για την κατασκευή σαπουνιών, από την υποχρέωση που προβλέπεται στην παράγραφο 1, υπό τον όρο ότι υποβάλλουν αυτά τα προϊόντα, από την παραγωγή τους, σε διαρκή έλεγχο που θα εξασφαλίζει την οριστική μεταποίησή τους σε σαπούνι.»
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1984.

Labels: 7
3
17